માહિતી અનુસાર ગઈકાલે રાત્રીના સમયે કામરેજ તાલુકાના કામરેજ થી ઘલુડી ગામ તરફ જવાનાના માર્ગ પર કારમાં આગ લાગવાની ઘટના બની હતી. કારમાં સવાર ચાલક પણ બળીને ભડથું થઈ ગયા હતા. કાર ચાલક ની ઓળખ મુશ્કેલ થઇ હતી. દરમિયાન કારની નંબર પ્લેટ પરથી મૃતકના પુત્રએ આ વ્યક્તિની ઓળખ કરી હતી. મૂળ ગાંધીનગરના માણસાના અને કામરેજ ખાતે રહેતા પરબતસિંહ રાઠોડ નામનો આ વ્યક્તિ ઝીંક પ્લસ નામની ખાતર બનાવતી કમ્પનીમાં દક્ષિણ ગુજરાતના ડેવલોપમેન્ટ અધિકારી તરીકે ફરજ બજાવે છે અને ગઈકાલે રાત્રે ઘલુડી ગામે આવેલા મંદિરથી દર્શન કરી ઘરે,પરત ફરી રહ્યા હતા. દરમ્યાન કામરેજ ઘલુડી માર્ગ પર ઘટના બની હતી. પોલીસે સમગ્ર ઘટના અંગે અકસ્માત મોતનો ગુનો નોંધી તપાસ હાથ ધરી છે. બીજી તરફ મૃતકના પુત્રએ પોતાના પિતાને હત્યા થઇ હોવાની આશંકા વ્યક્ત કરતાં પોલીસ તે દિશામાં તપાસ કરી રહી છે આ હાઇપ્રોફાઇલ ઘટનામાં પોલીસ પોલીસ તપાસ દરમિયાન ચોકાવનારી વિગતો બહાર આવવાની શક્યતા છે. જોકે હાલ પોલીસે આ ઘટનામાં અકસ્માત મોતનો ગુનો નોંધી આગળની તપાસ હાથ ધરી છે.